《承书言别再寄》
宋代·何梦桂

一曲离鸾感寄心，此心谁解试分明。百年耆旧閒中话，千古溪山去后名。

双鲤尺书儿女泪，只鸡斗酒弟兄情。男儿须勒燕然石，归拜堂谖始是荣。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。